**Útmutató a térségi adatlap értékeléséhez**

**Térségi TDM:** jogerős bejegyzéssel rendelkező szervezet (önmagában is egyesület, vagy non-profit Kft.), amelyet földrajzilag egységet alkotó legalább két helyi regisztrált TDM szervezet alkot. Amennyiben a térségben több helyi regisztrált TDM is működik, akkor a térségi TDM-et az összes szervezetnek együttesen kell kialakítania.

A TDM feladatok struktúrán belüli, szintek közötti megosztása a hatékonyságra és az adott szervezeti szinten történő optimális ellátásra tekintettel állt össze. Cél, hogy az adott feladat az egyes szintek tevékenységének összehangolásával, a struktúra által biztosított előnyöket (méretgazdaságosság, szakmai ismertek stb.) optimálisan kihasználva valósuljon meg.

A térségi TDM feladatok közül 11 feladat szerepel 3-as hangsúllyal, 9 db 2-es hangsúllyal, 2 db 1-es hangsúllyal.

**Térségi TDM szervezetnek tekinthető, ha a táblázatban felsorolt feladatok közül szervezet ellát:**

|  |  |
| --- | --- |
| Feladat jelentősége | Kötelezően ellátandó feladat darabszáma |
| 3 | 8 |
| 2 | 6 |
| 1 | 1 |

|  |  |
| --- | --- |
| **Térségi TDM feladatok**  | jelentőség |
| **Termékfejlesztés/projektmenedzsment** |  |
| 1. régióval egyeztetett kutatási módszertan, a módszertan helyi TDM-eknek való átadása a kutatás elkészítéséhez, a helyi TDM szervezeteken keresztül beérkezett információk elemzése
 | 3 |
| 1. a desztináció önálló, más desztinációval össze nem hasonlítható egyedi kínálati profiljának kialakítása érdekében fejlesztési koncepció kialakítása, az egyes szintekkel együttműködésben (helyi szervezetektől beérkezett adatok szintetizálása, elemzése, koncepcióalkotás)
 | 3 |
| 1. programtervezés, koordinálás – rendezvények időpontjának összehangolása, programok turisztikai hatásvizsgálata helyi TDM szervezeteken keresztül
 | 2 |
| 1. ajánlatok összeállítása a helyi TDM-ek által átadott ajánlati elemekből (a kínálati elemek összeállítása értékesíthető termékké, az értékesítést nem a TDM szervezet végzi, hanem erre jogosítványokkal rendelkező (utazási)iroda (akár TDM tag is lehet))
 | 3 |
| **Turisztikai információs rendszer működtetése**  |  |
| 1. térségi jelentőségű látogatóközpont üzemeltetésében való részvétel (amennyiben ez a TDM tagsági körhöz kapcsolható, ill. érdekeltség áll fenn)
 | 1 |
| 1. turisztikai, foglalást is lehetővé tévő információs honlap fenntartásában való részvétel (országos rendszerhez csatlakozóan)
 | 2 |
| 1. a helyi ajánlati elemekből összeállított ajánlatok feltöltése az információs rendszerbe (Termékfejlesztés 4. ponthoz kapcsolódóan)
 | 3 |
| 1. turisztikai táblarendszer arculati elemeinek, módszertanának kidolgozása (térségi szinten fontos, hogy egységes arculatú, és tartalmában is egymásra épülő információs táblarendszer alakuljon ki egy desztinációban)
 | 3 |
| **Folyamatos kapcsolattartás, együttműködés**  |  |
| 1. turizmusban érdekelt szervezetekkel
 | 2 |
| 1. potenciális tagsági körrel való kapcsolattartás (pl. megyei önkormányzat)
 | 3 |
| 1. regionális TDM szervezetben való részvétel (amennyiben releváns)
 | kötelező  |
| 1. hálózatépítés, együttműködés, klaszteresedés elősegítése
 | 1 |
| **Marketing tevékenység** |  |
| 1. Marketing koncepció készítése (nagy hangsúllyal a márkaképzésre, itt jelennek meg egységes kínálatként olyan tájegységek, amelyhez már érdemes önálló marketingtevékenységet társítani)
 | 3 |
| 1. Egységes, csak az adott térségre jellemző arculat kialakítása
 | 3 |
| 1. Kistérségi/tájegységi belföldre koncentráló turisztikai promóció (külföldi promóció a régiós és nemzeti TDM szinttel összhangban)
 | 2 |
| 1. Marketing kommunikációs kampányok tervezése (összehangolása, együttműködés) és gyakorlati megvalósítása
 | 2 |
| 1. A több szintet átfogó turisztikai kártyarendszer működtetésében való részvétel
 | 2 |
| 1. Marketing szolgáltatások nyújtása helyi TDM szervezetek számára (bevételek növelése és tagsági kör szélesítése a cél)
 | 3 |
| **Szemléletformálás/oktatás és képzés települési szinten** |  |
| 1. a térségi minőségbiztosítási, vagy védjegyrendszerhez kapcsolódó tanfolyam
 | 2 |
| **Monitoring** |  |
| 1. A helyi TDM szervezetektől beérkezett adatok alapján a turizmus hatásainak elemzése
 | 2 |
| 1. a szervezet működésének értékelése érdekében kutatás
 | 3 |
| **A fogyasztói elégedettség mérése, a visszajelzések gyűjtése** |  |
| 1. saját, a desztináció egyedi arculatát támogató minőségbiztosítási rendszer kialakítása
 | 3 |
| 1. a helyiekhez beérkező visszajelzések térségi szintű elemzése
 | 2 |

1. **A TDM menedzser kiválasztásának folyamata pályázati úton történt: igen/nem**

Elvárt a pályázati úton történő kiválasztás.

1. **Kötelezően csatolandó mellékletek-szkennelve:**
2. Alapító okirat, vagy Társasági Szerződés
3. Együttműködési megállapodás a megyei önkormányzat(ok) és a TDM szervezet között (ebben a
	* turisztikai szakmai feladat átadás/megosztás bemutatása: az önkormányzat és TDM szervezet között, különösen az információs iroda (amennyiben megyei fenntartású), a marketingtevékenység és a rendezvényszervezés tekintetében
	* az önkormányzatok a turizmust érintő döntéseik előterjesztéseit a térségi TDM szervezet véleményének kikérésével és figyelembevételével hozzák
	* az információs irodát az önkormányzat a térségi TDMSZ megszűnése, ellehetetlenülése esetén kötelezően továbbműködteti a korábbi feltételeknek megfelelően (kizárólag abban esetben, ha a desztinációban korábban önkormányzat által működtetett információs iroda létezett))
4. TDM szervezet szolgáltatási rendszerének ismertetésére vonatkozó együttműködési megállapodások (saját szolgáltatások külső-belső partnereknek)
5. Tagdíjrendszer bemutatása, ezen belül az önkormányzat(ok) éves hozzájárulása a TDM szervezet költségvetéséhez
6. TDM menedzser önéletrajza, a TDM menedzser végzettségének bemutatása, ill. arra vonatkozó nyilatkozat, hogy a TDM szervezetet folyamatosan olyan TDM menedzser vezeti, aki rendelkezik TDM szakirányú képzettséggel (a TDM menedzser esetleges változásától függetlenül)

A TDM szervezet elnöke, menedzsere

1. nem lehet önkormányzati, kistérségi társulási tisztségviselő, munkatárs, képviselő
2. nem lehet más helyi/térségi TDM szervezetben egyidejűleg tisztséget viselő személy

továbbá a TDM szervezet menedzsere

1. pályázati úton kerül(t) kiválasztásra és
2. 5 év gyakorlattal rendelkezik a turizmus területén.
3. Döntéshozatali folyamat bemutatása, amely alapján a szakmai döntéshozatal biztosított
	* Elvárás: önkormányzatok önállóan nem kerülhetnek többségbe a döntéshozatal során (pl. helyi TDM képviseleten és megyei önkormányzati részvételen keresztül sem)
4. Éves beszámoló (nonprofit Kft esetében a Számviteli Tv. szerinti éves beszámoló)
5. Tagsági kör bővítésére vonatkozó elképzelés bemutatása
6. Hozzájáruló nyilatkozat az adatok adatbázisban való szerepeltetéséhez. Nyilvános adatok: szervezet neve, kapcsolattartó neve, elérhetősége, regisztrációs száma
7. **Térségi TDM fejlesztési stratégia az alábbi tartalommal**:

A stratégia időtávja: legalább 5 év

1. Vezetői összefoglaló (max.2 oldal)

2. Helyzetelemzés (max.10 oldal)

* + Kereslet-kínálat elemzése
		- A helyi szintek kínálatát meghatározó attrakciónak, szolgáltatásoknak és azok térségi szintű integrálási lehetőségének elemzése
		- Piacelemzés - vendégkör célcsoportok szerinti elemzése (bel- és külföldi turisták szemszögéből egyaránt), potenciális piacok
	+ Versenytárs-analízis, kiemelve az egyedi jellemzőket, hasonló kínálattal rendelkező, hazai térségek vizsgálata
	+ Szervezeti háttér, kapcsolatrendszer elemzése
		- A térségben működő helyi TDM szervezetek bemutatása
		- Egyéb, a helyi és a térségi TDM szervezet fejlesztésében érintett szervezetek
	+ SWOT analízis

3. Jövőkép meghatározása (max. 6 oldal)

* + Meglévő vagy kialakítandó kínálati profil
	+ Létrehozandó szervezet kínálatának piaci pozicionálása (pozicionálás, versenyképesség)
	+ Illeszkedés a Magyarország-brand-hez

Felhívjuk a figyelmet, hogy a stratégia tartalmi értékelése az alábbi szempontok figyelembe vételével történik, a véleményezésében a Magyar TDM Szövetség is közreműködik.

|  |  |
| --- | --- |
|  **ÉRTÉKELÉSI SZEMPONTOK** |  |
| 1.  | stratégia időtávja min.2020-ig | igen | nem |
| 2.  | a stratégia a megadott vázlatot követi | igen | nem |
| 3.  | vonzerőaudit (és nem csak leltár!) van\* | igen | nem |
| 4.  | kínálatra vonatkozó KSH adatok szerepelnek min. az utolsó 3 évre vonatkozóan | igen | nem |
| 5.  | desztinációs keresletre vonatkozó KSH adatok szerepelnek min. az utolsó 3 évre vonatkozóan | igen | nem |
| 6.  | keresletelemzéshez legalább egy db, 2 évnél nem régebbi kutatás - vendégelégedettség, potenciális célpiacok, imázs, stb. - eredményeit felhasználták | igen | nem |
| 7.  | versenytársak meghatározása valós és kellően körültekintő, nemzetközi kitekintést tartalmaz - ahol ez releváns (termék, célpiac, célcsoport azonos) | igen | nem |
| 8.  | a stratégia átfogja a desztináció egészét mint földrajzi térséget/tájegységet | igen | nem |
| 9.  | más TDM szervezetekkel együtt végzett tevékenység | van | nincs |
| 10.  | a desztináció (keresleti/kínálati szempontú) SWOT elemzése megtörtént | igen | nem |
| 11.  | kialakított jövőkép az elemzésekből következik | igen | nem |
| 12.  | kialakítandó/meglévő profil a térség egészét integráló, egyediséget tükröző | igen | nem |

\*a vonzerő audit nem csak a potenciális értékek felsorolását jelenti, hanem egy átfogó értékelést arra vonatkozóan, hogy milyen termékcsoport fejlesztéséhez lehet felhasználni, milyen célcsoportok számára vonzó és milyen hatókörben van vonzereje (helyi - a desztinációban tartózkodók számára -/regionális/országos/nemzetközi)

**A fenti szempontok mindegyikét teljesíteni kell.**

**3. További feltételek:**

Egy desztinációban egy térségi TDM szervezet támogatható, amelynek a helyi TDM szervezetek tagjai.

Egy helyi TDM szervezet csak egy térségi TDM szervezetnek lehet teljes jogú tagja.